《嘉州凌云山寺览蒙山宪副题刻和韵怀寄》
明代·胡直

江头岩壑翠参差，洞里乾坤日月迟。三水烟涛天际渺，九峰春树雾中疑。

青帏正带昙花捲，斑鬓羞同石发垂。坐看皇人仙室迩，思君那共采金芝。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。